EkBass/fiwiki-20250220-pages-articles huggingface dataset:
Aminosokerit

Aminosokerit ovat monosakkaridijohdannaisia, joissa yksi monosakkaridin hydroksyyliryhmistä on korvautunut aminoryhmällä. Yleisimmin hydroksyyliryhmä on korvautunut 2-asemasta, mutta myös muista asemista hydroksyyliryhmä voidaan korvata aminoryhmällä joskaan näitä johdannaisia ei esiinny luonnossa. ==Nimeäminen ja esiintyminen luonnossa== Systemaattisesti aminosokerit nimetään muodossa x-amino-x-deoksimonosakkaridi, missä x viittaa aminoryhmän paikkaan monosakkaridin rakenteessa. Tyypillisesti niistä käytetään kuitenkin triviaalinimiä, esimerkiksi 2-amino-2-deoksi-d-glukoosi on glukosamiini. Kolme yksinkertaisinta aminosokeria ovat glukosamiini, galaktosamiini ja mannosamiini, jotka ovat glukoosin, galaktoosin ja mannoosin johdannaisia. Näiden lisäksi aminosokereihin luetaan yleisesti kuuluvaksi myös hieman monimutkaisemmat N-asetyyliglukosamiini, N-asetyyligalaktosamiini ja N-asetyylineuramiinihappo eli sialihappo. Aminosokerit esiintyvät luonnossa tärkeässä osassa glykoproteiinien, glykosaminoglykaanien ja glykolipidien rakenteessa ja toiminnassa. Lisäksi esimerkiksi kitiini koostuu toisiinsa liittyneistä N-asetyyliglukosamiinimolekyyleistä. Aminosokereita esiintyy myös monien antibioottien, kuten erytromysiinin ja karbomysiinin, rakenteessa. ==Lähteet== == Aiheesta muualla == Luokka:Amiinit Luokka:Sokerijohdannaiset
The Impressions

The Impressions on chicagolainen yhtye, joka esittää soul-, rhythm and blues-, gospel- ja doo-wop-musiikkia. Yhtye perustettiin vuonna 1957 doo-wop-yhtyeenä nimeltä The Roosters. Impressions oli suosituimmillaan 1960-luvulla, jolloin sen laulusolistina ja lauluntekijänä toimi Curtis Mayfield, kunnes hän siirtyi soolouralle vuonna 1970. Yhtyeen tunnetuin kappale on "People Get Ready" (1965), josta on tullut soul-klassikko ja 1960-luvun kansalaisoikeusliikkeen tunnuslaulu. ==Diskografia== ===Studioalbumit === * 1963: The Impressions * 1964: The Never Ending Impressions * 1964: Keep on Pushing * 1965: People Get Ready * 1965: One by One * 1966: Ridin' High * 1967: The Fabulous Impressions * 1968: We're a Winner * 1968: This Is My Country * 1969: The Versatile Impressions * 1969: The Young Mods' Forgotten Story * 1970: Check Out Your Mind! * 1972: Times Have Changed * 1973: Preacher Man * 1974: Finally Got Myself Together * 1975: First Impressions * 1975: Three the Hard Way * 1976: Loving Power * 1979: Come to My Party * 1981: Fan the Fire ==Lähteet== Luokka:Yhdysvaltalaiset soulyhtyeet Luokka:Rock and Roll Hall of Fame
Kulmakivi

Kulmakivi on Suomen teologisen instituutin (STI) tiedotuslehti. Lehti on alkanut ilmestyä vuonna 1988, jolloin STI aloitti toimintansa. Kulmakivi ilmestyy viisi kertaa vuodessa, ja sivumäärä on 16. Vuonna 2006 alkoi ilmestyä lehden 12-sivuinen ruotsinkielinen versio Hörnstenen. Lehti ilmestyy kokonaisuudessaan myös internetsivuilla. == Lähteet == ==Aiheesta muualla== *Kulmakiven verkkoversio Luokka:Suomalaiset kristilliset lehdet
Oikosarvet

Oikosarvet on yhteisnimitys kaikille suoran putken sisällä eläneisiin pääjalkaisiin nilviäisiin ja siihen kuuluu monenlaisia mustekalan kaltaisia eläimiä. Niiden fossiloituneita jäänteitä on löytynyt kymmeniä tuhansia ja toisinaan kokonaiset kivet muodostuvat yksinomaan niiden jäänteistä. Joihinkin fossiileihin on tallentunut kuoren alkuperäinen väri. Vaikka jotkut oikosarvet kasvoivat jättiläismäisiin mittoihin, suurin osa oli vain muutaman senttimetrin pituisia. Oikosarvia olivat esimerkiksi Orthoceras ja Cameroceras. Ne kehittyivät noin 495 miljoonaa vuotta sitten myöhäisellä kambrikaudella ja kuolivat sukupuuttoon noin 225 miljoonaa vuotta myöhemmin myöhäisellä triaskaudella. Tuon aikakauden välissä ne olivat merten yleisimpiä eläimiä. Kuten muilla pääjalkaisilla, oikosarvilla oli pään alapuolella sifoniksi kutsuttu voimakas ja lihaksikas putki, joka toimi samalla periaatteella kuin suihkumoottori. Kun eläin pusersi vettä kovalla paineella putken läpi, se alkoi liikkua hitaasti vastakkaiseen suuntaan. Hyponomi oli taipuisa, joten eläin saattoi liikkua sen avulla mihin suuntaan tahansa. Useimpien pääjalkaisten tavoin oikosarvet luultavasti piileskelivät päiväsaikaan meren syvänteissä ja hämärissä painanteissa. Yöllä ne tulivat matalaan veteen pyydystämään kaloja, trilobiitteja ja meriskorpioneja. Oikosarvilla oli ilmeisesti huono näkö, joten ne aistivat saaliin ehkä hajuaistinsa avulla. Saaliiseen ne tarttuivat pitkillä lonkeroillaan ja repivät sen kappaleiksi papukaijan nokkaa muistuttavalla suullaan. Niiden lonkeroissa oli urat, mutta ei samankaltaisia imukuppeja kuin nykyään elävillä mustekaloilla ja kalmareilla. == Lähteet == * Tim Haines ja Paul Chambers, Esihistoriallinen eläinmaailma, 2005, ISBN 978-951-20-7276-7 * Muinaishirviö saalisti itämeressä tiede.fi === Viitteet === Luokka:Pääjalkaiset Luokka:Esihistorialliset selkärangattomat
Sievinen

Sievinen on muun muassa seuraavien henkilöiden sukunimi: * Jani Sievinen (s. 1974), suomalainen kilpauimari * Ulla-Maija von Hertzen (o.s. Sievinen, s. 1954), suomalainen toimittaja ja kirjailija == Kuvitteellisia henkilöitä == * Televisiosarjassa Salatut elämät: ** Lasse Sievinen ** Paula Sievinen, Lasse Sievisen ent. vaimo ** Lasse ja Paula Sievisen lapset: *** Katri Sievinen *** Heli Sievinen *** Annika Sievinen *** Severi Sievinen ** Leo Sievinen, Lasse Sievisen veli ** Riitta Sievinen, Leo Sievisen ent. vaimo ** Leo ja Riitta Sievisen lapset: *** Joonatan Sievinen *** Satu Sievinen *** Jere Sievinen **** Jere Sievisen lapsi: ***** Leo Sievinen == Katso myös == * Sieviläinen * Sievänen
Kauppakeskus Matkus

Kauppakeskus Matkus (Matkus Shopping Center) on Kuopion eteläosassa, Hiltulanlahden kaupunginosan Matkuksen yritysalueelle rakennettu noin 90 liikkeen ostoskeskus, joka avattiin 1. marraskuuta 2012. Kauppakeskus sijaitsee Viitostien varrella Kuopiosta etelään. Kauppakeskus kuuluu Ikano- konserniin, jonka omistaa ruotsalaislähtöinen Ikea. == Kulkuyhteydet == Matkukseen pääsee linjalla 25 torilta suoraan kauppakeskukselle. Autolla torilta Matkukseen on noin 14 kilometrin matka. File:Kauppakeskus Matkus - B-sisäänkäynti - Hiltulanlahti - Kuopio - m.jpg|Kauppakeskus Matkuksen B-sisäänkäynti. File:Kauppakeskus Matkus - C-sisäänkäynti - Hiltulanlahti - Kuopio - m.jpg|Kauppakeskus Matkuksen C-sisäänkäynti. == Liikkeet == Kauppakeskus Matkuksen liikkeitä ovat muun muassa K-Supermarket, Ikea, XXL, Hennes & Mauritz, Iittala, Suomalainen Kirjakauppa, Stadium. ==Lähteet== == Aiheesta muualla == * Kauppakeskuksen nettisivut Matkus Luokka:Hiltulanlahti
Stewart vastaan Abend

Stewart vastaan Abend () oli Yhdysvaltain korkeimman oikeuden vuonna 1990 antama päätös, jonka mukaan tekijänoikeuden nykyisellä omistajalla on aiempien omistajien tekemistä sopimuksista riippumaton oikeus päättää johdannaisteosten luomisesta ja käytöstä. ==Tausta== Cornell Woolrich oli kirjoittanut novellin It Had to Be Murder ja myynyt sen julkaisuoikeudet Popular Publications -yhtiölle, joka julkaisi tarinan vuonna 1942 Dime Detective Magazine -lehden helmikuun numerossa. Kolme vuotta myöhemmin Woolrich myi tarinan filmatisointioikeudet tuotantoyhtiölle ja lupautui lisäksi sopimuksella uusimaan tuotantoyhtiön saamat oikeudet, kun Yhdysvalloissa tekijänoikeuksilla tuolloin voimassa ollut 28 vuoden suoja-aika tulisi täyteen ja tekijänoikeudet täytyisi uusia. Vuonna 1953 näyttelijä James Stewartin ja ohjaaja Alfred Hitchcockin muodostama tuotantoyhtiö Patron osti tarinan elokuvaoikeudet 10 000 dollarilla. Novellin pohjalta Hitchcock ohjasi Stewartin tähdittämän Takaikkuna-elokuvan, joka ilmestyi 1954. Woolrich kuoli vuonna 1968 ennen 28-vuotisen suoja-ajan umpeutumista, ja hänen kirjallinen perintönsä siirtyi hänen testamenttinsa toimeenpanijan, Chase Manhattan -pankin hallintaan. Chase myi It Had to Be Murderin filmatisointioikeudet 650 dollarilla edelleen kirjallisuusagentti Sheldon Abendille. Abend ei suostunut noudattamaan Woolrichin tekemää sopimusta filmatisointioikeuksien uusimisesta. Kun Takaikkuna esitettiin televisiossa, Abend haastoi Stewartin oikeuteen. ==Päätöksen aihe== Tuomioistuimen tuli ratkaista, rikkoiko laillisen johdannaisteoksen omistaja alkuperäisteoksen oikeuksien nykyisen omistajan tekijänoikeuksia, kun johdannaisteoksen esille saattamista jatkettiin alkuperäisteoksen suoja-ajan päätyttyä. ==Päätös== Teoksen oikeuksia koskeva päätäntävalta palaa suoja-ajan päätyttyä alkuperäiselle tekijälle tai tämän oikeuksien nykyiselle haltijalle. Näin turvataan alkuperäisoikeuksien omistajan mahdollisuus lunastaa teokselle ennalta arvaamatta muodostuva arvo. ==Päätöksen seuraus== Sopimus oikeuksien uusinnasta oli tekijän lupaus, joka tekijän kuoltua jäi lunastamatta; tekijän seuraajalla oli oikeus estää johdannaisteoksen käyttö. == Lähteet == * Luokka:1990 Luokka:Tekijänoikeus Luokka:Yhdysvaltain korkeimman oikeuden päätökset Luokka:George H. W. Bushin presidenttikausi
Siltanen

Siltanen on suomalainen sukunimi, joka on muun muassa seuraavilla henkilöillä: * Juha Siltanen (s. 1959), näytelmäkirjailija, esseisti, suomentaja ja teatteriohjaaja * Juho Siltanen (1896–1973), moukarinheittäjä * Jukka Siltanen (s. 1956), koripalloilija * Matias Siltanen (s. 2007), jalkapalloilija * Risto Siltanen (s. 1958), jääkiekkoilija * Samuli Siltanen (s. 1970), matemaatikko * Sylvi Siltanen (1909–1986), kansanedustaja ja maaherra * Taavi Siltanen (1878–1953), insinööri, kaupunkineuvos ja Viipurin apulaiskaupunginjohtaja * Tiltu Siltanen (s. 1989), salibandymaalivahti * Viljo Valdemar Siltanen, Erkki Viljos (1920–2001), näyttelijä Luokka:Luettelot henkilöistä sukunimen mukaan
Mari Velin

Anne Maria Velin (o.s. Ahonen, s. 1. kesäkuuta 1956 Kiuruvesi) on karkkilalainen runoilija ja opettaja. Häneltä on julkaistu kokoelmat Hämärä kuin kuuntelisi (Otava, 1996) ja Valon reuna (Otava, 1998). == Elämä ja tuotanto == Mari Velinin isä oli kirjailija Erkki Ahonen. Mari Velin on asunut Karkkilassa 1960-luvulta lähtien. Hän on aiemmin työskennellyt perheensä maatilalla Karkkilan Haavistossa ja sittemmin opettajana peruskoulussa. Perheeseen kuuluvat aviomies ja kaksi aikuista lasta. Elias-kirjailijasivuston haastattelussa Mari Velin kertoo kirjoittaneensa läpi elämänsä. ”Runot uusintuvat, vaihtavat väriä ja muotoa moneen kertaan. Karsin ja pelkistän. Aiheet tulevat itsestään esille prosessissa, joka on enemmän kielen kuin teeman tähden.” Velinin 1990-luvulla julkaistut kokoelmat saivat hyvän vastaanoton. Vuonna 2008 julkaistiin unkariksi suomalaisten naisrunoilijoiden kokoelma Mikor felébredtem, nyár volt (r), jossa mukana myös Mari Velin. Velin on ollut järjestämässä Karkkilassa runotapahtumia yhteistyössä Karkkilan kulttuuriyhdistys Lyytin kanssa. == Teokset == * * * Mikor felébredtem, nyár volt (r) 2008, antologia suomalaisten naisrunoilijoiden tuotantoa. Kääntäjä Ildiko Puzstai Varga. Kustantaja Napkút Kiadó Budapest, Unkari == Lähteet == Luokka:Suomalaiset runoilijat Luokka:Vuonna 1956 syntyneet Luokka:Elävät henkilöt
Stroboskooppi

Stroboskooppi on pyörimisnopeuden ja mekaanisen värähtelyn taajuuden mittauslaite, jossa kirkas valo välkkyy tasaisesti. Taajuuden laskostumisen vuoksi liike näyttää pysähtyvän kun valon vilkkumisen ja liikkeen taajuudet ovat keskenään harmonisessa suhteessa. Stroboskooppia voi käyttää myös pyörimisliikkeen vaihekulman mittaamiseen esimerkiksi ottomoottorin venttiilien ja sytytyksen keskinäisessä ajoituksessa. Tällöin valoa ohjataan sytytysjärjestelmästä saatavalla signaalilla. Levysoittimien pyörimisnopeuden voi tarkistaa tarkoitukseen tehdyn raidallisen stroboskooppilevyn avulla. Toiminta perustuu verkkosähköllä toimivan valaisimen kirkkauden vaihteluun 100 Hz taajuudella. Vilkkuvaa stroboskooppivaloa käytetään myös diskoefektinä. ==Katso myös== *Taajuuslaskin == Lähteet == *Facta 2001 s. 326,327 Luokka:Mittalaitteet
Southampton (täsmennyssivu)

Southampton tarkoittaa seuraavia: * Southampton, kaupunki Englannissa. * Southampton FC, jalkapalloseura * Southampton, kaupunki Massachusettsin osavaltiossa Yhdysvalloissa * Southampton, kunta New Yorkin osavaltiossa Yhdysvalloissa * Southampton, kylä New Yorkin osavaltiossa Yhdysvalloissa * Southampton Island, saari Hursoninlahdella Kanadassa ;Britannian kuninkaallinen laivasto *HMS Southampton (1693), 48-tykkinen neljännen luokan alus *HMS Southampton (1757), 32-tykkinen viidennen luokan alus *HMS Southampton (1820), 60-tykkinen neljännen luokan alus *HMS Southampton (1912), Town-luokan kevyt risteilijä *HMS Southampton (83), Town-luokan kevyt risteilijä *HMS Southampton (D90), Tyypin 42 hävittäjä.
Mika Pieniniemi

Mika Pieniniemi (s. 1966 Oulu) on suomalainen jääkiekkovalmentaja. Vuodesta 2010 lähtien hän on työskennellyt Oulun Kärppien valmennuspäällikkönä. Suomen naisten jääkiekkomaajoukkueen päävalmentajana hän oli lokakuusta 2012 kevääseen 2014 saakka. Mika Pieniniemi on aikaisemmin toiminut Oulun Kärppien valmennusryhmässä vuodet 1997–2002. Sen jälkeen hän siirtyi KalPan päävalmentajaksi, jossa tehtävässä työskenteli vuosina 2002–2007. Seuraavat kaksi kautta Pieniniemi toimi Porin Ässien kakkosvalmentajana. ==Lähteet== Luokka:Suomalaiset jääkiekkovalmentajat Luokka:Vuonna 1966 syntyneet Luokka:Elävät henkilöt
2000-luku (täsmennyssivu)

2000-luku tarkoittaa seuraavia asioita: * 2000-luku, nykyinen vuosisata (2000–2099) * 2000-luku, PMMP:n albumi == Muita merkityksiä == * 2000-vuosikymmen, joka käsittää vuodet 2000–2009 * Kolmas vuosituhat, joka käsittää vuodet 2000–2999 * 2000-luku eaa.
Luettelo Argentiinan lentoyhtiöistä

Tämä on luettelo lentoyhtiöistä, joilla on tai on ollut Argentiinan siviili- ilmailuviranomaisen myöntämä toimilupa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Aerochaco VM PRV AEROCHACO 2008 Aerolíneas Argentinas AR ARG ARGENTINA 1949 Andes Líneas Aéreas OY ANS AEROANDES 2006 Austral Líneas Aéreas AU AUT AUSTRAL 1957 Baires Fly - - - 1996 Hawk Air \- HKR - ? LADE - Líneas Aéreas del Estado 5U LDE LADE 1940 LAER S.A. - - LAER SA ? LAN Argentina 4M DSM LAN AR 2005 Lineas Aéreas del Sur \- LDS - ? Líneas Aéreas Federales - FED FEDERALES 2003 Macair Jet VM MCJ - 2012 Sol Líneas Aéreas 8R OLS FLIGHT SOL 2005 TAPSA Aviacion V8 TPS - 2012 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Aeroposta Argentina - - - 1927 1949 Aerovip 2D AOG AVIPOT 1999 2010 American Falcon WK AFB AMERICAN FALCON 1995 2005 Aviacíon del Litoral Fluvial Argentino - - - 1946 1949 CATA Línea Aérea - CTZ CATA 1988 2006 Dinar Líneas Aéreas D7 RDN AERO DINAR 1992 2002 Líneas Aéreas Privadas Argentinas MJ LPR LAPA 1977 2003 Seal Líneas Aéreas - - - 198? 199? Servicios de Transportes Aéreos Fueguinos FS STU FUEGUINO 1985 2005 Silver Sky Airlines - SIK SILVERSKY 2006 2008 Southern Winds Airlines A4 SWD SW 1996 2005 Transporte Aéreo Rioplatense - - - 1969 1989 ==Katso myös== * Luettelo lentoyhtiöistä ==Lähteet== * Argentiina
Total Recall – uskomaton elämäntarinani

Total Recall – uskomaton elämäntarinani () on itävaltalais-yhdysvaltalaisen näyttelijä, kehonrakentaja ja poliitikko Arnold Schwarzeneggerin omaelämäkerta, jonka hän on kirjoittanut yhteistyössä kirjailija Peter Petren kanssa. Kirja käsittelee Schwarzeneggerin monipuolista uraa niin menestyneenä ja palkittuna kehonrakentajana, kansainvälisenä elokuvatähtenä kuin myös Kalifornian kuvernöörinä ja poliitikkona. Teos valaisee myös Schwarzeneggerin yksityiselämän saloja. Kustannusyhtiö Simon & Schuster julkaisi teoksen alun perin englanninkielisenä 1. lokakuuta 2012. Suomessa teos ilmestyi Otavan julkaisemana ja Jyri Raivion kääntämänä 24. lokakuuta 2012. Teos on julkaistu kovakantisena, sidottuna sekä nidottuna pehmeäkantisena painoksena ja äänikirjana. Sidottu painos on 646 sivun mittainen, kun taas kovakantisessa painoksessa sivuja on yhteensä 655. Teoksen nimi (suom. 'täysi mieleenpalautus') viittaa vuonna 1990 ensi-iltansa saaneeseen tieteiselokuvaan Total Recall – Unohda tai kuole, jossa Schwarzenegger näytteli pääosaa. == Lähteet == Luokka:Omaelämäkerrat Luokka:Vuoden 2012 kirjat
Ctenotus ora

Ctenotus ora on kuuden sentin mittainen uhanalainen lisko. Laji elää Australiassa ja viihtyy hiekkadyyneissä. Lisko on vasta löydetty, eikä siitä juuri tiedetä mitään. Englanniksi lajin nimi on coastal plains skink, eli vapaasti suomennettuna rannikkotasankoskinkki. == Lähteet == Luokka:Skinkit
Lempinen

Lempinen on suomalainen sukunimi, joka on muun muassa seuraavilla henkilöillä: * Jaakko Lempinen (1931–2016), jalkapalloilija ja jalkapallovaikuttaja * Jorma Lempinen (s. 1946), rehtori ja koulualan vaikuttaja * Jorma Lempinen (s. 1954), kuulantyöntäjä * Kaino Lempinen (1921–2003), voimistelija ja olympiamitalisti * Kalle Lempinen (s. 1997), jääpalloilija * Kari Lempinen, Walter de Camp (1946–2017), toimittaja ja kolumnisti * Marja-Leena Lempinen (s. 1950), lasten- ja nuortenkirjailija * Päivi Lempinen (s. 1955), taidegraafikko * Salomon Lempinen (s. 1905), maastohiihtäjä * Taisto Lempinen (1914–1970), painija * Tommi Lempinen (s. 1978), auto- ja liikennetoimittaja sekä tv-persoona.
Palola

Palola on suomalainen sukunimi, joka on muun muassa seuraavilla henkilöillä: * Antti Palola (s. 1959), merikapteeni, STTK:n puheenjohtaja * Eino Palola (1885–1951), toimittaja, kääntäjä ja kirjailija * Elias Palola (1930-2002), kanttori-urkuri, tenorilaulaja, kuoronjohtaja ja musiikkipedagogi * Erkki Palola (s. 1957), viulisti, säveltäjä ja konserttimestari, Elias Palolan poika * Harri Palola (1966–2016), seiväshyppääjä * Mikael Palola (s. 1976), kuntayhtymän johtaja ja Kokoomuksen kansanedustaja * Olli Palola (s. 1988), jääkiekkoilija * Katri Ingman-Palola (1895–1971), kirjailija, suomentaja, rahastonhoitaja ja notaari
Lamberg

Lamberg on muun muassa seuraavien henkilöiden sukunimi: * Adam Lamberg (s. 1984), yhdysvaltalainen näyttelijä * Arvo Lamberg (s. 1943), suomalainen jalkapalloilija * Bror-Axel Lamberg (1923–2014), suomalainen lääkäri ja professori * Ensio Lamberg (1922–1986), suomalainen kuvataiteilija * Hannu Lamberg (s. 1947), suomalainen jalkapalloilija * Kalle Lamberg (s. 1987), suomalainen näyttelijä * Karin Lamberg-Skog (s. 1961), ruotsalainen maastohiihtäjä * Matti Lamberg (s. 1993), suomalainen jääkiekkoilija * Pia Lamberg (o.s. Pakarinen, s. 1990), malli ja Miss Suomi 2011 * Venla Lamberg (s. 2003), suomalainen jalkapalloilija
Deniz Bavautdin

Deniz Bavautdin (s. 19. huhtikuuta 1953 Rauma) on suomalainen entinen jääkiekkoilija ja toimitusjohtaja. Bavautdin pelasi hyökkääjän pelipaikalla neljä kautta SM-sarjassa / SM-liigassa vuosina 1973–1977, edustaen Lukkoa yhden kauden ajan ja loput Ilveksessä. Hän voitti SM-pronssia vuonna 1975. Bavautdin pelasi myös kaksi kautta Ruotsin toiseksi korkeimmalla sarjatasolla joukkueessa Gislaveds SK, sekä II-divisioonassa viisi kautta. Myöhemmällä iällä Bavautdin toimi Tampere Unitedin toimitusjohtajana. == Työura == Jääkiekkouransa jälkeen Bavautdin työskenteli rengasalalla ensin Ruotsissa ja myöhemmin Saksassa. Hän on toiminut johtotehtävissä eri rengasvalmistajien palveluksessa myös muun muassa Norjassa sekä Yhdysvalloissa. 2000-luvulla Bavautdin oli Pohjoismaiden suurimman rengasalan ketjun DekkPartner AS:n hallituksen puheenjohtajana Oslossa. === Tampere United === Kesäkuussa 2009 Bavautdin kutsuttiin jalkapallon Veikkausliigassa pelanneen Tampere Unitedin toimitusjohtajaksi. Seura otti myöhemmin vastaan rahaa Singaporessa toimineelta vedonlyöntiyhtiöltä. Tapauksen vuoksi Veikkausliiga sulki huhtikuussa 2011 Tampere Unitedin sarjasta, ja seura ajautui konkurssiin vielä samana kesänä. Bavautdin sai yhdessä seuran hallituksen puheenjohtajan kanssa syytteen rahanpesusta. Se hylättiin Pirkanmaan käräjäoikeudessa maaliskuussa 2012, mutta syyttäjä valitti tuomiosta Turun hovioikeuteen. == Yksityiselämä == Deniz Bavautdin on taustaltaan Suomen tataareja. Hänellä on kaksi tytärtä, joista vanhempi on Suomessa asuva historioitsija Ainur Elmgren ja nuorempi Berliinissä työskentelevä sarjakuvataiteilija Tinet Elmgren.Seriewikin, Tinet Elmgren Viitattu 29.10.2012. == Muuta == Deniz Bavautdin kirjoitetaan joissain jääkiekkolähteissä myös muotoon "Denis Bavaudin". == Tilastot == Kausi Sarja Seura O M S P R 1973-1974 SM-sarja Lukko 31 2 0 2 2 1974-1975 SM-sarja Ilves 20 5 5 10 2 1975-1976 SM-liiga Ilves 36 13 8 21 22 1976-1977 SM-liiga Ilves 30 8 4 12 0 YHT. 117 28 17 45 26 Kausi Sarja Seura O M S P R 1977-1978 II- divisioona Gislaveds SK 22 5 17 22 - 1978-1979 II-divisioona Gislaveds SK 22 27 - 27 - 1979-1980 I-divisioona Gislaveds SK 27 10 15 25 22 1980-1981 I-divisioona Gislaveds SK 36 13 11 24 28 1981-1982 II-divisioona Gislaveds SK 33 23 36 59 - 1982-1983 II-divisioona Gislaveds SK 33 12 18 30 - 1990-1991 II- divisioona Gislaveds SK 17 1 1 2 6 YHT. (I-div.) 63 23 26 49 50 YHT. (II-div.) 127 68 - - - Tiedot II-divisioonan kausista osittain puutteellisia. == Lähteet == * Eurohockey, Player profile === Viitteet === ==Aiheesta muualla== *Yritysjohtaja tuli Tampereelle pelastamaan jalkapalloseuraa, mutta teki sitten pahan virheen – Keskellä kiivainta kohua Deniz Bavautdin kävi pubissa kokeilemassa, saisiko köniinsä (Aamulehti, tilaajille) Luokka:Suomalaiset yritysjohtajat Luokka:Suomalaiset jalkapallovaikuttajat Luokka:Suomalaiset jääkiekkoilijat Luokka:Vuonna 1953 syntyneet Luokka:Suomen tataarit Luokka:Elävät henkilöt
Mee Pok Man

Mee Pok Man on singaporelainen elokuva vuodelta 1995. Sen ohjasi Eric Khoo, ja nimiosaa näytteli Joe Ng. Elokuva kertoo nuudelipuodin pitäjän ja prosituoidun kohtaamisesta. Lähde: Viitattu 14.10.2022. == Lähteet == Luokka:Vuoden 1995 elokuvat
Sandy

Sandy voi tarkoittaa ainakin seuraavia: * Sandy, sekä naisen- että miehennimenä esiintyvä etunimi * Hurrikaani Sandy, trooppinen hirmumyrsky Atlantin hurrikaanikaudella 2012 == Paikannimenä == * Sandy, paikkakunta Bedfordshiressä Englannissa * Sandy, paikkakunta Carmantheshiressä Walesissa * Sandy Oregonissa Yhdysvalloissa * Sandy Pennsylvaniassa, Yhdysvalloissa * Sandy Utahissa, Yhdysvalloissa == Sukunimenä == * Chris Sandy (1978–2006), yhdysvaltalainen koripalloilija * Dwayne Sandy (s. 1989), saintvincentiläinen jalkapallomaalivahti == Etunimenä == * Sandy Allen (1955–2008), yhdysvaltalainen maailman toiseksi pisimpänä naisena tunnettu henkilö * Sandy Calder (1898–1976), yhdysvaltalainen kuvanveistäjä * Sandy Casar (s. 1979), ranskalainen maantiepyöräilijä * Sandy Cowan (1879–1915), kanadalainen haavipalloilija ja olympiavoittaja * Sandy Dennis (1937–1992), yhdysvaltalainen näyttelijä * Sandy Denny (1947–1978), brittiläinen folk- ja folkrocklaulaja * Sandy Duncan (s. 1946), yhdysvaltalainen laulaja ja näyttelijä * Sandy Koufax (s. 1935), yhdysvaltalainen baseballpelaaja * Sandy Leah Lima (s. 1983), taiteilijanimeltään Sandy, brasilialainen laulaja * Sandy Lyle (s. 1958), skotlantilainen golfaaja * Sandy MacIver (s. 1998), englantilainen jalkapallomaalivahti * Sandy Martin (s. 1950), yhdysvaltalainen näyttelijä, ohjaaja, käsikirjoittaja ja tuottaja * Sandy Mölling (s. 1981), saksalainen poplaulaja * Sandy Nelson (1938–2022), skotlantilainen rumpali * Sandy Olivares, venezuelalainen näyttelijä * Sandy Pearlman (1943–2016), yhdysvaltalainen musiikkiteollisuuden vaikuttaja * Sandy Petersen (s. 1955), yhdysvaltalainen pelisuunnittelija * Sandy Powell (s. 1960), englantilainen puvustaja ja pukusuunnittelija * Sandy Stuvik (s. 1955), thaimaalainen moottoriurheilija.
Perttunen

Perttunen on suomalainen sukunimi. Tunnettuja Perttunen-nimisiä henkilöitä ovat: * Anders Wilhelm Perttunen, Rosvo-Perttunen (1851–1877), rikollinen * Arhippa Perttunen (1762–1941), vienankarjalainen runonlaulaja * Eelis Perttunen (s. 1933), jalkapalloilija ja valmentaja * Juhani Perttunen (s. 1938), lakimies ja kansliapäällikkö * Miihkali Perttunen (1815–1899), runonlaulaja ja -taitaja * Tapio Perttunen (s. 1956), raviohjastaja ja -valmentaja * Vilho Perttunen (1916–1990), hyönteistutkija * Väinö Perttunen (1906–1984), painija
Luoksein jää

Luoksein jää on mallin ja laulajan Jasmin Mäntylän studioalbumi. Se on julkaistu vuonna 2002 levymerkillä Mediamusiikki. == Kappaleet == Kaikki kappaleet säveltänyt ja sovittanut Pertti Haverinen, ellei toisin mainittu. # # # # # # # # # # == Kokoonpano == * Jasmin Mäntylä – laulu * Jarmo Nikku – kitara * Ville Nurmi – kitara * Harri Rantanen – basso * Anssi Nykänen – rummut * Pertti Haverinen – kosketinsoitin, säveltäjä, sovittaja, tuottaja * Ari Oinonen – urut * Mongo Aaltonen – lyömäsoittimet * Risto Salmi – saksofoni * Ilkka Vainio – viulu * Johanna Haavisto, Mervi Hiltunen, Pekka Kuorikoski, Pirjo Aittomäki, Satu Wilkman – taustalaulu == Lähteet == * Luoksein jää discogs.com -sivustolla Luokka:Suomalaiset popalbumit Luokka:Vuoden 2002 esikoisalbumit
Henry Cowell

Henry Cowell (11. maaliskuuta 1897 Menlo Park, Kalifornia, Yhdysvallat – 10. joulukuuta 1965 Shady, Ulster County, New York, Yhdysvallat) oli yhdysvaltalainen säveltäjä, pianisti, teoreetikko ja opettaja. Hän oli esiintymis- ja sävellysuransa alusta alkaen innovatiivinen taiteilija. Hän pyrki yhdistämään tyylissään länsimaisia, aasialaisia ja afrikkalaisia vaikutteita. Hänen tuotantoonsa kuuluu muun muassa sinfonioita sekä Hymns and Fuguing Tunes -sarja (1941–1945).Glbtq: Cowell, Henry (1897–1965). Rhythmicon-soitin valmistui 1930-luvun alussa Cowellin ja Léon Thereminin yhteistyön tuloksena. Cowellin johdolla opiskelivat muiden muassa John Cage, Lou Harrison, George Gershwin ja Burt Bacharach. Cowell pidätettiin vuonna 1936 homoseksuaalisesta suhteesta 17-vuotiaan miehen kanssa. Cowell myönsi muitakin seksisuhteita miesten kanssa. Hän sai vankeustuomion ja joutui San Quentiniin. Hän sai tukea Martha Grahamilta ja Percy Graingerilta, mutta Charles Ives katkaisi välit häneen. Cowell armahdettiin vuonna 1940, ja sen jälkeen hän muutti New Yorkiin White Plainsiin. Hän meni vuonna 1941 naimisiin etnomusikologi Sidney Hawkins Robertsonin kanssa. == Lähteet == ==Kirjallisuutta== * Luokka:Yhdysvaltalaiset säveltäjät Luokka:Yhdysvaltalaiset pianistit Luokka:Musiikkiteoreetikot Luokka:Yhdysvaltalaiset musiikkikirjailijat Luokka:Vuonna 1897 syntyneet Luokka:Vuonna 1965 kuolleet
Avi Avital

Avi Avital (; s. 1978 Beerseba) on israelilainen mandoliininsoittaja. Hän alkoi soittaa instrumenttiaan 8-vuotiaana ja opiskeli sitä Israelin lisäksi Padovan Cesare Pollini -konservatoriossa Italiassa. Vuonna 2007 Avital voitti pääpalkinnon solistien Aviv-kilpailussa, ja vuonna 2008 hän voitti Echo- palkinnon David Orlowsky Trion kanssa tekemästään levytyksestä. Vuonna 2010 Avital sai Grammy-ehdokkuuden "parhaan soitinsolistin" kategoriassa Avner Dormanin mandoliinikonserton levytyksestään.Deutsche Grammophon: Avi Avital Avital on julkaissut useita levytyksiä, joilla kuullaan klezmer- ja barokkimusiikkia sekä uutta taidemusiikkia. == Lähteet == == Aiheesta muualla == * Viralliset sivut Luokka:Israelilaiset mandoliininsoittajat Luokka:Vuonna 1978 syntyneet Luokka:Elävät henkilöt
August Söderman

Johan August Söderman (17. heinäkuuta 1832 Tukholma – 10. helmikuuta 1876Toivo Haapanen ym. (toim.): Musiikin tietokirja (2. painos), s. 495. Helsinki: Otava, 1957.) oli ruotsalainen säveltäjä. Södermanin isä oli teatterikapellimestari. Kun Söderman oli 11-vuotiaana keskeyttänyt koulunkäyntinsä, hänet lähetettiin merille, mutta sairastuttuaan hän joutui pian palaamaan kotiin. Hän opiskeli sitten pianonsoittoa sekä omin päin myös viulun- ja sellonsoittoa. Fän sai 1850 kiinnityksen erään teatteriseurueen kapellimestariksi, jossa tehtävässä hän vieraili Suomessakin. Hän lähti Leipzigiin opiskelemaan viulun-, pianon- ja sellonsoittoa, ja palattuaan Ruotsiin hänet nimitettiin Ruotsin kuninkaallisen oopperan kuoromestariksi ja apulaiskapellimestariksi. Södermanin balladeissa on havaittavissa Richard Wagnerin vaikutus. Hän sävelsi myös näyttämömusiikkia, kuten teoksen Svenskt festspel. Kuoromusiikin alalla hänen huomattava saavutuksensa on hänen hieman ennen kuolemaansa säveltämä teos Katolska mässan.Naxos.com: August SodermanSöderman. 1, Johan August, Nordisk familjebok August Södermanin poikia olivat oopperalaulaja (basso) Carl August Söderman (1860–1916), joka toimi myös oopperaohjaajana, ja kirjailija Sven SödermanSöderman. 4, Sven Erik, Nordisk familjebok. == Lähteet == Luokka:Ruotsalaiset säveltäjät Luokka:Vuonna 1832 syntyneet Luokka:Vuonna 1876 kuolleet
Ismo Läntinen

Ismo Läntinen (s. 1. tammikuuta 1954 Pori) on suomalainen jääkiekko- ja salibandyvalmentaja. Jääkiekon SM-liigassa hän on päävalmentajana ollut Tapparassa kaudella 1998–1999 sekä Porin Ässissä kaudella 2000–2001. Tätä ennen Läntinen työskenteli Ässien juniorivalmentajana 70-luvulta asti vuoteen 1989, kun hän vaihtoi A-nuorten päävalmentajana paikkaa edustuksen kakkosvalmentaja Antero Kivelän kanssa. Läntinen toimi Keinosen, Tihonovin ja Ketolan valmennusryhmissä vuoteen 1995 asti. vuodet 1991-1995 hän toimi samanaikaisesti myös seuran A-nuorten valmennusryhmässä. Kauden 1995-1996 hän oli Suomen U17 joukkueen päävalmentaja, vuoden jälkeen hän siirtyi Tapparan organisaatioon, ensin A-nuorten valmentajaksi. Edustukseen Läntinen siirtyi kaudella 1998-1999 alun perin Rauno Korven apulaiseksi, lokakuun lopussa Korpi erotettiin tehtävästään ja Läntinen nousi ykköseksi. Kauden jälkeen hän palasi Ässien organisaatioon, ja liittyi syksyllä 1999 kesken kauden Ässien Vladimir Jursinov jrn ja Simo Ketolan valmennusryhmään, Ketola erotettiin 2 viikkoa Läntisen tulon jälkeen ja näin Ismo peri hänen paikkansa kakkosvalmentajana kauden loppuun. Keväällä Ässät tiedotti että Jursinov siirtyy sivuun, vaikka hänellä oli voimassa oleva sopimus. Kun Ismo Läntisen kanssa tehtiin vuoden sopimus päävalmentajaksi. Läntinen ei ehtinyt valmentamaan Ässiä kuin 7 ottelun verran syyskuussa 2000 kun hänet erotettiin, ja tilalle tuli edelleen Ässissä kirjoilla ollut Jursinov, joka oli puoli vuotta sitten syrjäytetty Läntisen tieltä. Vuonna 2005 Läntinen siirtyi salibandyn pariin. FBT pelasi Läntisen valmennuksessa Salibandyliigassa kolme kautta vuosina 2008–2009 sekä 2010–2012. Marraskuussa 2012 Ismo Läntisen uutisoitiin aloittavan valmennustehtävät 11.11.2012 Satakuntaliigan 1.divisioonan joukkueen Sbs Sibyllan penkin takana.Puulaaki.fi, Salibandyn Satakuntaliiga Viitattu 6.11.2012. Läntinen aloitti FC Jazzin Ykkösen joukkueen joukkueenjohtajana kauden 2014 alla.Edustusjaosto edustuksen toiminnan taustalle. FC Jazz. Läntinen on vuodesta 2013 alkaen edustanut perussuomalaisia Porin kaupunginvaltuustossa. Hän oli ehdolla eduskuntavaaleissa 2015, joissa hän sai 260 ääntä. ==Lähteet== *Jääkiekkokirja 2000–2001, Egmont Kustannus Oy. *Urheilusuomi Luokka:Suomalaiset jääkiekkovalmentajat Luokka:Suomalaiset salibandyvalmentajat Luokka:Suomalaiset jalkapallovaikuttajat Luokka:Perussuomalaiset poliitikot Luokka:Porin kaupunginvaltuutetut Luokka:Vuonna 1954 syntyneet Luokka:Elävät henkilöt
Joël Gaspoz

Joël Gaspoz (s. 25. syyskuuta 1956 Morgins, Valais, Sveitsi) on sveitsiläinen uransa lopettanut alppihiihtäjä. Gaspoz voitti suurpujottelun maailmancupin kokonaiskilpailun kausilla 1985–1986 ja 1986–1987. Jälkimmäisellä kerralla hän jakoi voiton Pirmin Zurbriggenin kanssa. Hän sijoittui suurpujottelucupissa neljänneksi 1980–1981 sekä viidenneksi 1979–1980 ja 1981–1982. Hän oli kaudella 1986–1987 lisäksi neljäs sekä pujottelun maailmancupissa että maailmancupin kokonaiskilpailussa. Hän voitti suurpujottelun maailmancupissa kaikkiaan kuusi osakilpailua, oli neljä kertaa toinen ja kuudesti kolmas. Pujottelussa hän voitti yhden osakilpailun ja oli kaksi kertaa kolmas. Gaspoz sijoittui Lake Placidin olympialaisissa 1980 suurpujottelussa seitsemänneksi. Schladmingin MM-kilpailuissa 1982 hän oli suurpujottelussa neljäs ja pujottelussa viides. Hän sijoittui Sarajevon olympialaisissa 1984 suurpujottelussa kymmenenneksi, Crans-Montanan MM-kilpailuissa 1987 pujottelussa seitsemänneksi ja Calgaryn olympialaisissa 1988 suurpujottelussa kymmenenneksi. == Maailmancupin osakilpailuvoitot == Päivä Paikka Laji 8\. joulukuuta 1981 Aprica Suurpujottelu 20\. joulukuuta 1985 Kranjska Gora Suurpujottelu 3\. tammikuuta 1986 Kranjska Gora Suurpujottelu 19\. maaliskuuta 1986 Lake Placid Suurpujottelu 15\. joulukuuta 1986 Alta Badia Suurpujottelu 19\. joulukuuta 1986 Kranjska Gora Suurpujottelu 18\. tammikuuta 1987 Wengen Pujottelu == Lähteet == Luokka:Sveitsiläiset alppihiihtäjät Luokka:Vuonna 1956 syntyneet Luokka:Elävät henkilöt
Pauliina Fred

Pauliina Fred (s. 1974) on suomalainen huilisti. Hän opiskeli vuosina 1994–2001 nokkahuilua, traversoa ja huilua Sibelius-Akatemiassa, josta hän valmistui musiikin masteriksi. Lisäksi hän opiskeli Utrechtin ja Amsterdamin konservatorioissa. Hän piti ensimmäisen konserttinsa vuonna 2004. Fred on soittanut useissa kokoonpanoissa, kuten Opus X -yhtyeessä, Helsingin Barokkiorkesterissa ja Kuudennen kerroksen orkesterissa. Hän on esiintynyt solistina ja kamarimuusikkona lukuisissa Euroopan maissa, Yhdysvalloissa ja Japanissa. Hän on levyttänyt suomalaista nykytaidemusiikkia, kuten Kirmo Lintisen ja Lotta Wennäkosken teoksia. Lisäksi Fredin levytyksiin kuuluvat Naxoksen kaksi levyä Franz Xaver Richterin sonaatteja. Niillä hän soittaa yhdessä sellisti Heidi Peltoniemen ja cembalisti Aapo Häkkisen kanssa. == Lähteet == Luokka:Suomalaiset huilistit Luokka:Vuonna 1974 syntyneet Luokka:Elävät henkilöt
Läntinen

Läntinen on suomalainen sukunimi. Läntinen-nimisiä henkilöitä: * Eero Läntinen (1905–1996), opetusneuvos ja kirjailija * Ismo Läntinen (s. 1954), jääkiekko- ja salibandyvalmentaja * Miikka Läntinen (s. 1984), salibandyn pelaaja * Tommi Läntinen (s. 1959), muusikko
Osaa eläimetkin pieree

Osaa eläimetkin pieree on vuonna 2011 ilmestynyt Pertti Kurikan Nimipäivät -yhtyeen EP-levy, jonka julkaisivat Mauski Records ja Punk & Pillu. ==Kappaleet== ;A-puoli # # # ;B-puoli # # # == Lähteet == *Pertti Kurikan Nimipäivät: Osaa eläimetkin pieree Finnmusic. Luokka:Vuoden 2011 EP:t Luokka:Pertti Kurikan Nimipäivien albumit
Pentti Kotkaniemi

Pentti Mikko Antero Kotkaniemi (s. 10. elokuuta 1943 Helsinki) on suomalainen televisio- ja teatteriohjaaja. Kotkaniemi on työskennellyt ohjaajana mm. Kuopion kaupunginteatterissa, Tampereen Teatterissa, Tampereen Työväen Teatterissa sekä Lahden ja Helsingin kaupunginteattereissa. Kotkaniemen tunnetuimpiin ohjaustöihin televisiossa lukeutuvat Lapinlahden Lintujen tekemät sketsisarjat Seitsemän kuolemansyntiä, Maailman kahdeksan ihmettä, Kuudesti laukeava ja Lapinlahden Linnut Show. Kotkaniemi on tullut tunnetetuksi erityisesti komedia- ja farssiohjaajana. Näyttelijänä hän on tehnyt pieniä rooleja mm. elokuvissa Asfalttilampaat ja Mies, joka ei osannut sanoa ei sekä tv-sarjassa Pakanamaan kartta. Kotkaniemi ohjasi Helsingin kaupunginteatterille Kiviä taskussa -näytelmän sovituksen, jossa esiintyivät Martti Suosalo ja Mika Nuojua. Esitys sai ensi-iltansa 24.10.2002. Siitä tuli pisimpään yhtäjaksoisesti esitetty näytelmä Suomen historiassa. Vuoteen 2023 mennessä sitä oli esitetty noin 870 kertaa ja esitykset jatkuivat edelleen. Kotkaniemi oli naimisissa näyttelijä Kirsti Wallasvaaran kanssa vuosina 1966–1977. Heidän poikansa on entinen jääkiekkoilija ja nykyinen jääkiekkovalmentaja Mikael Kotkaniemi. Vuodesta 1979 lähtien Kotkaniemi on ollut naimisissa Lilli Kaipaisen kanssa ja tästä liitosta on kaksi lasta. == TV-sarjat ja elokuvat == * Hilman päivät (2003) * Nitrokabinetti (1997) * Autot pois kaduilta (1997) * Varasta säätysi mukaan (1997) * Hyvä kuolema (1997) * Lapinlahden Linnut Show (1993) * Kuudesti laukeava (1992) * Maailman kahdeksan ihmettä (1990) * Seitsemän kuolemansyntiä (1988) * Delegaatio (1982) * Kiertue (1982) * Kaarlon kalossit (1982) * Muutto (1981) * Lompakko (1980) * Vonkalat (1978-1979) * Morjens maailma (1975) * Huumausainenäytelmä (1975) * Tuu tuu tupakkarulla (1973) * Jeanne (1967) == Lähteet == * * === Viitteet === Luokka:Suomalaiset teatteriohjaajat Luokka:Suomalaiset televisio-ohjaajat Luokka:Vuonna 1943 syntyneet Luokka:Elävät henkilöt
Brian Holland

Brian Holland (s. 15. helmikuuta 1941 Detroit) on yhdysvaltalainen lauluntekijä ja musiikkituottaja. Hänet tunnetaan erityisesti työstään veljensä Eddie Hollandin ja Lamont Dozierin kanssa Motown-yhtiössä 1960-luvulla. Hollandin uran ensimmäisiin hitteihin kuuluu The Marvelettesin ”Please Mr. Postman” (1961), josta tuli Motown-levymerkin ensimmäinen listaykköseksi noussut julkaisu. Holland osallistui kappaleen kirjoittamiseen ja toimi myös yhtenä singlen tuottajista. Vuonna 1963 hän aloitti yhteistyön tuottaja-laulunkirjoittaja Lamont Dozierin ja veljensä Eddie Hollandin kanssa. Kolmikko kirjoitti ja tuotti Motown-artisteille lukuisia hittejä ja oli merkittävä tekijä pienen detroitilaislevymerkin nousussa kansalliseen menestykseen. Heidän tuotantoonsa sisältyivät Martha and the Vandellas -yhtyeen kappaleet ”Come and Get These Memories”, ”Heatwave” ja ”Quicksand”, The Isley Brothersin ”This Old Heart of Mine”, The Four Topsin ”I Can’t Help Myself” ja ”Reach Out, I’ll Be There” sekä Marvin Gayen ”Can I Get a Witness” ja ”You’re a Wonderful One”. The Supremes nauhoitti kuusi peräkkäistä Hollandien ja Dozierin kappaletta, mukaan lukien ”Stop! In the Name of Love”, ”Baby Love” ja ”You Can’t Hurry Love”. Dozier ja Hollandit ajautuivat erimielisyyksiin Motownin kanssa rojaltien jakamisesta, ja kaksivuotisen oikeuskäsittelyn jälkeen kolmikko päätti vuonna 1968 perustaa oman yhtiönsä. He alkoivat tuottaa musiikkia omien Invictus- ja Hot Wax -levymerkkiensä alla muun muassa Freda Paynelle, Chairman of the Boardille ja Honey Conelle. Vuonna 1972 julkaistiin Hollandin laulama kappale ”Don’t Leave Me Starvin’ for Your Love”, joka menestyi kohtalaisesti. Seuraavana vuonna Lamont Dozier lähti yhtiöstä jatkaakseen laulu-uraansa. Brian ja Eddie Holland jatkoivat yhdessä joitakin vuosia, kunnes yhtiö lakkautettiin lopullisesti 1970-luvun puolivälissä. Brian Holland jatkoi 1970-luvulla musiikin tuottamista itsenäisesti, mutta ei saavuttanut enää Motown-vuosiensa vertaista menestystä. Holland–Dozier–Holland valittiin vuonna 1988 Songwriters Hall of Fameen ja vuonna 1990 Rock and Roll Hall of Fameen. == Lähteet == Luokka:Vuonna 1941 syntyneet Luokka:Elävät henkilöt Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Songwriters Hall of Fame Luokka:Rock and Roll Hall of Fame
Eddie Holland

Edward ”Eddie” Holland Jr. (s. 30. lokakuuta 1939 Detroit) on yhdysvaltalainen laulaja, lauluntekijä ja musiikkituottaja. Hänet tunnetaan erityisesti työstään Lamont Dozierin ja veljensä Brian Hollandin kanssa Motown-yhtiössä 1960-luvulla. Hollandin musiikkiura alkoi vuonna 1958, jolloin musiikkituottaja Berry Gordy tarjosi hänellemahdollisuuden nauhoittaa musiikkia vasta perustetulle Tamla-levymerkille, josta tuli myöhemmin osa Motownia. Hollandin laulama ”Jamie” (1962) nousi parhaimmillaan R&B-listan; kuudennelle sijalle ja kuului Motownin ensimmäisiin hitteihin. Yhteensä hän nauhoitti noin 20 singleä ja yhden albumin esiintyjänä ennen siirtymistään taustavaikuttajan rooliin tuottaja-sanoittajaksi vuonna 1962. Seuraavana vuonna aloitti yhteistyön Lamont Dozierin ja veljensä Brian Hollandin kanssa. Hollandit ja Dozier (nimet esitetään usein muodossa Holland–Dozier–Holland) kirjoittivat ja tuottivat Motown-artisteille lukuisia hittejä, mukaan lukien 12 pop-listan kärkisijalle noussutta kappaletta, ja olivat merkittävä tekijä pienen detroitilaislevymerkin nousussa kansalliseen menestykseen. Heidän tuotantoonsa sisältyivät Martha and the Vandellas -yhtyeen kappaleet ”Come and Get These Memories”, ”Heatwave” ja ”Quicksand”, The Isley Brothersin ”This Old Heart of Mine”, The Four Topsin ”I Can’t Help Myself” ja ”Reach Out, I’ll Be There” sekä Marvin Gayen ”Can I Get a Witness” ja ”You’re a Wonderful One”. The Supremes nauhoitti kuusi peräkkäistä Hollandien ja Dozierin kappaletta, mukaan lukien ”Stop! In the Name of Love”, ”Baby Love” ja ”You Can’t Hurry Love”. Dozier ja Hollandit ajautuivat erimielisyyksiin Motownin kanssa rojaltien jakamisesta, ja kaksivuotisen oikeuskäsittelyn jälkeen kolmikko päätti vuonna 1968 perustaa oman yhtiönsä. He alkoivat tuottaa musiikkia omien Invictus- ja Hot Wax -levymerkkiensä alla muun muassa Freda Paynelle, Chairman of the Boardille ja Honey Conelle. Vuonna 1973 Lamont Dozier lähti yhtiöstä jatkaakseen laulu-uraansa. Brian ja Eddie Holland jatkoivat yhdessä joitakin vuosia, kunnes yhtiö lakkautettiin lopullisesti 1970-luvun puolivälissä. Holland–Dozier–Holland valittiin vuonna 1988 Songwriters Hall of Fameen ja vuonna 1990 Rock and Roll Hall of Fameen. == Diskografia == *Eddie Holland (1962) *It Moves Me: The Complete Recordings 1958–1962 (kokoelma, 2011) == Lähteet == Luokka:Vuonna 1939 syntyneet Luokka:Elävät henkilöt Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Songwriters Hall of Fame Luokka:Rock and Roll Hall of Fame
Jonke

Jonke on seuraavien henkilöiden sukunimi: * Frank Jonke (s. 1985), kanadalainen jalkapalloilija * Gert Jonke (1946–2009), itävaltalainen kirjailija
Wikidata

Wikidata on Wikimedia Foundationin omistama yhteisesti muokattava Wikipediaa tukeva tietokanta. Saksan Wikimedia-yhdistyksen aloittaman hankkeen tarkoitus on toimia keskitettynä paikkana erilaisille tiedoille, esimerkiksi henkilöiden syntymäajoille. Palvelu avattiin virallisesti 30. lokakuuta 2012. Se on ensimmäinen Wikimedian uusi hanke vuoden 2006 jälkeen. Hanketta ovat rahoittaneet Allen Institute for Artificial Intelligence, Gordon and Betty Moore Foundation sekä Google, yhteensä 1,3 miljoonalla eurolla. Kesäkuussa 2013 Jandeks lahjoitti projektille 150 000 euroa. == Kehitys == Wikidatan ensimmäisessä vaiheessa Wikipedian kielilinkit korvattiin Wikidataan siirretyillä kielilinkeillä. Tämä vaihe otettiin käyttöön kaikissa Wikipedioissa 6. maaliskuuta 2013 mennessä. Toinen vaihe kerää tietolaatikoihin liittyvää dataa, tarkoituksena täyttää Wikipedian tietolaatikot Wikidataan lisätyillä tiedoilla. Ensimmäinen ohjelmistoversio toisesta vaiheesta otettiin käyttöön Wikidatassa 4. helmikuuta. Wikipediassa se otettiin käyttöön huhtikuussa 2013. ==Termejä== == Katso myös == * Wikipedia:Wikidata == Lähteet == == Aiheesta muualla == * Wikidata. * Wikidata Metassa. Luokka:Wikimedia-hankkeet Luokka:Tietokannat
Sydämeni laulu

Sydämeni laulu on Aleksis Kiven kirjoittama runo, joka on alkuaan ilmestynyt Kiven romaanissa Seitsemän veljestä. Runo sisältyy kirjan viimeiseen eli neljänteentoista lukuun, ja se on kirjan viimeinen runo. Kirjassa runo on Seunalan Annan eli Eeron vaimon pienelle lapselleen laulama laulu. Runolla ei ole kirjassa nimeä, mutta juuri ennen runoa Anna sanoo "Sentähden kuule mun lauluni; se johtaa sun Tuonelan ruhtinaan maahan. Oi kuule mun sydämeni laulu!", minkä vuoksi runoa yleisesti kutsutaan Sydämeni lauluksi. Seitsemän veljeksen neljästoista luku, Wikisource. Se sisältyy myös muun muassa Kiven kauneimpien runojen kokoelmaan Sydämeni laulu : Valikoima runoja (SKS 1984)Finlit.fi , viitattu 30.10.2012. Jean Sibeliuksen tekemä sävellys runosta on kehysjuonena Arvo Tammisen dokumenttielokuvassa Sydämeni lauluTekijät, Elonet.fi, viitattu 30.10.2012. Runosta on saanut nimensä myös Kiven elämästä kertova musikaali Sydämeni lauluKouvolan Teatteri, viitattu 30.10.2012 . Sydämeni laulun on säveltänyt kuoroteokseksi myös Aarre Merikanto vuonna 1943Aarre Merikanto: Sydämeni laulu, 1943. Suomalaisen musiikin tiedotuskeskus sekä Einojuhani Rautavaara vuonna 1998 (Rautavaaran Aleksis Kivi -oopperan teemoista sekakuorolle sävelletyn sarjan muokkaus mieskuorolle valmistui vuonna 2005). Runon ovat säveltäneet myös muun muassa Kim Borg, Kaj Chydenius ja Harri Saksala. Suomen Äänitearkiston tietokanta. ;Sydämeni laulu : Tuonen lehto, öinen lehto! Siell’ on hieno hietakehto, Sinnepä lapseni saatan. Siell’ on lapsen lysti olla, Tuonen herran vainiolla Kaitsea Tuonelan karjaa. Siell’ on lapsen lysti olla, Illan tullen tuuditella Helmassa Tuonelan immen. Onpa kullan lysti olla, Kultakehdoss’ kellahdella, Kuullella kehräjälintuu. Tuonen viita, rauhan viita! Kaukana on vaino, riita, Kaukana kavala maailma ==Lähteet== Luokka:Seitsemän veljestä Luokka:Jean Sibeliuksen teokset Luokka:Suomalaiset runot
Sydämeni laulu (elokuva)

Sydämeni laulu on Arvo Tammisen ohjaama dokumenttielokuva vuodelta 1948. Elokuvan vastaanotto aikalaisarvioissa oli myönteinenJuonikuvaus ja lehdistöarvioita Elonet.fissä, viitattu 30.10.2012. Elokuva kertoo Yhdysvaltoihin muuttaneista suomalaissiirtolaisista ja heidän arjestaan. Musiikiksi on Heikki Aaltoila sovittanut koti-ikävää kuvastavia suomalaisia sävelmiä, kuten Jean Sibeliuksen Aleksis Kiven runoon säveltämän "Sydämeni laulun", joka toimii myös kehysjuonena. Mukana ääniraidalla on Yrjö Rauanheimon kirjoittama selostusteksti, jonka lukevat Kastehelmi Karjalainen ja Heikki Packalén.Tekijät, Elonet.fi, viitattu 30.10.2012Arto Pajukallio, Elokuvat, Helsingin Sanomat 30.10.2012, sivu D 7Taustatietoja musiikista ja tuotannosta Elonet.fissä, viitattu 30.10.2012 Ohjaaja Arvo Tammisen ja hänen ensimmäisen vaimonsa kasvattitytär Kaarina Tamminen on elokuvan keskushenkilönä. Muuten Tammisen kuvauskohteina ovat hänen kiertäessään kameransa kanssa Yhdysvaltoja olleet monet tunnetut suomalaissiirtolaiset. Tammisen matkan varrella ottamista valokuvista ilmestyi 1949 teos Kamera kiertää Amerikan suomalaisten parissa. ==Lähteet== Luokka:Suomalaiset dokumenttielokuvat Luokka:Suomalaiset mustavalkoelokuvat Luokka:Vuoden 1948 suomalaiset elokuvat
Kimmel

Kimmel viittaa muun muassa seuraaviin: *Kimmel, hotelli Joensuussa *kimmel eli kümmel, likööri ==Sukunimi== *Husband E. Kimmel, yhdysvaltalainen amiraali *Jimmy Kimmel, yhdysvaltalainen juontaja ja koomikko *John Kimmel, yhdysvaltalainen harmonikansoittaja *Leeku Kimmel, suomalainen graafinen suunnittelija, joka antoi aidsille kasvot Suomessa *Manning Kimmel, yhdysvaltalainen meriupseeri, Husband E. Kimmelin poika *Tõnis Kimmel, virolainen arkkitehti ==Paikka== *Kimmel, paikkakunta Yhdysvalloissa *Kimmel, paikkakunta Algeriassa
Bitterroot Range

Bitterroot Range on Kalliovuorten alueella sijaitseva vuorijono, joka kulkee Montanan ja Idahon rajaa pitkin Yhdysvaltain luoteisosassa. Vuoriston pinta- ala on laajuudeltaan yli 62 000 km² ja se on nimetty Montanan kansalliskukan kanadanlevisian (Lewisia rediviva) eli bitterrootin mukaan. Yhdysvaltalainen Lewisin ja Clarkin retkikunta ylitti Bitterroot Rangen ensimmäisenä amerikkalaisena tutkimusryhmänä syksyllä 1805, jolloin he kartoittivat Pohjois-Amerikan länsiosia. ==Lähteet== Luokka:Idahon maantiede Luokka:Montanan maantiede Luokka:Yhdysvaltain vuoristot
Gerald Wallace

Gerald Jermaine Wallace (s. 23. heinäkuuta 1982 Sylacauga, Alabama) on yhdysvaltalainen koripalloilija. Pienenä laitahyökkääjänä pelaava Wallace edustaa NBA:ssa Boston Celticsiä. Hänet on valittu kerran NBA:n tähdistöotteluun ja NBA:n puolustustähdistöön.Gerald Wallace basketball- reference.com Viitattu 30.10.2012 ==Ura== Ennen ammattilaisuraansa Wallace pelasi ensin Childersburgin high schoolissa, jossa hänet valittiin McDonald's All Americaniin muiden high school -pelaajien kanssa.McDonald's High School Basketball All American Teams basketball-reference.com Viitattu 30.10.2012 Sittemmin Wallace pelasi Alabaman yliopiston joukkueessa. Sacramento Kings varasi hänet vuoden 2001 NBA:n varaustilaisuuden ensimmäisen kierroksen 25:llä valinnalla. Wallace vietti seurassa kolme kautta ja toimi lähinnä vaihtopelaajan roolissa. Hän teki avauskaudellaan keskimäärin 3,2 pistettä ottelua kohden, kun jo seuraavalla kaudella onnistui tekemään koreja 4,7 pisteen keskiarvolla. ===Charlotte Bobcats=== Kesäkuussa 2004 Wallace siirtyi Sacramentosta Charlotte Bobcatsiin laajennusvaraustilaisuuden kautta. Wallace nousi samantien joukkueen aloitusviisikkoon ja pelasi kauden aikana 70 ottelua, joista hän aloitti 68. Hän oli avauskauden päätteeksi joukkueensa kolmanneksi paras pistemies ja teki toiseksi eniten pallonriistoja.2004-05 Charlotte Bobcats Roster and Statistics basketball-reference.com Viitattu 30.10.2012 ===Boston Celtics=== 12\. heinäkuuta 2013 Wallace siirtyi Boston Celticsiin.Celtics Complete Trade With Brooklyn Nets nba.com 12.7.2013 Viitattu 7.2.2014 ==Lähteet== Luokka:Yhdysvaltalaiset koripalloilijat Luokka:Afroamerikkalaiset Luokka:Vuonna 1982 syntyneet Luokka:Elävät henkilöt
Jalkapallon Maakuntasarjan kausi 1939

Jalkapallon maakuntasarjassa vuonna 1939 pelattiin liiton järjestämänä vain kolme ottelua, nekin katsastusmielessä seuraavaa kautta varten, joka kuitenkin olosuhteiden pakosta jäi pelaamatta. Seuraavan kerran maakuntasarjaa vastaavan tason sarja pelattiin kaudella 1940-1941 syys-kevät kierroksina ja se nimettiin C-sarjaksi. ==Ottelut== Joukkue #1 Tulos Joukkue #2 Hämeenlinnan Pallokerho 5-2 Jämsänkosken Ilves Lappeenrannan Urheilu-Miehet 4-2 Kaipiaisten Kajastus Joensuun Palloseura 5-0 Värtsilän Teräs == Lähteet == Luokka:Vuoden 1939 jalkapallo 1939